Document ID: /fineweb-2-swissfilter-quality_10-filterrobots/filtered/05600.jsonl.gz/67

SAT, 16 MAY 1998 11:34:37 GMT
Sarajevo, 16.05.98. (AIM) - Rezultat preuzimanja vlasti u Drvaru od strane stranke Drvarcana je povratak 2.500 ljudi. Nakon toga, 25. aprila ove godine, Drvar je bukvalno - planuo. Gradonacelnik Drvara i predsjednk stranke Drvarcana, Mile Marceta i sam je tesko stradao. Po zavrsetku tronedjeljnog bolnickog lijecenja vidno je umoran. Sta se, zapravo, desilo u Drvaru, pitamo ga. "U Drvaru se desila promocija nacionalnih vladajucih stranaka. Nazalost, krunisana je premlacivanjem velikog broja ljudi, nekih teze, paljenjem materijalnih dobara - za dva sata izgorjelo je preko 200 stambenih jedinica... Situacija je bila uzasna. Jedino mi nije jasno zasto atak na mene i zasto izbjeglice protiv mene kada se zna da ja dugo radim iskljucivo na povratku ljudi. Ne bavim se nikakvom politikom koja bi zadirala u interese nekih stranaka, jednostavno sam zelio da se vratimo kuci i danas to zelim"
Gdje su sada Drvarcani, kada su im kuce popaljene?
Opet u Drvaru, u okolnim selima kod rodjaka, jer oni nemaju kuda. U Banjaluci moraju placati kirije, a nemaju odakle. Drvarcani su tesko stradali u ovom ratu, oni nisu imali kuda otici kada ih je SDS prodao i HDZ istjerao. Svim proteklim dogadjajima su ponizeni, to je van svakog ljudskog dostojanstva, osteceni su. To je tragedija do koje je doveo SDS i paljansko rukovodstvo. Sada su svedeni na prosjacki stap, I ono malo sto su imali ponovo je izgorjelo. Apelovali smo na medjunarodnu zajednicu za neku humanitarnu pomoc i sada dodje nesto stocnog fonda, ali to im opet pokradu i tako stalno.
Drvar je jedini uspio projekat iz cijelog procesa povratka. Kome on nije u interesu?
Znate zasto je Drvar uspio projekat? U Hrvatskoj postoje velike nenaseljene teritorije i pustili su povratak u Drvar, to je bilo cisto licemjerstvo HDZ-a. Dali su mogucnost da se sela nasele, a istovremeno je HDZ cijelu porivredu u Drvaru, Grahovu, Glamocu stavio pod kontrolu ljudi iz Hrvatske, sto je nepojmljivo. Niti jedan povratnik do sada nije zaposlen. Isli su sracunato - neka ljudi idu u sela, dvije, tri hiljade ljudi moze, vjerovali su - uskoro ce umrijeti... Ali mi smo htjeli u grad, medjunarodna zajednica nam je pomogla, pomjerila je HVO iz grada... ali onda je doslo do paljenja kuca. Ogromna privatna imovina u Drvaru je zapaljena, od konferencije u Sintri pa do sada. Zapaljene su i one losije kuce, kao i nove, gotovo dovrsene. Van pameti da je se zapali kuca na dva sprata, nova... No, znate sta je? U tim kucama je opljackana imovina Srba koji su pobjegli i sada se oni koji su pljackali svadjaju oko te imovine, cija je.
Kome je onda u interesu drvarski dogadjaj?
Bila je to politicka promocija HDZ-a, da se vidi kako su oni cvrsti i jaki, te da je, kao, hrvatski narod uz njih i da pokazu kako ce, kao, imovina drvarskih Srba pripasti tim ljudima koji su dosli iz Kaknja, Varesa, doselili sa okolnih brda i planina. Opste je poznato da cijela medjunarodna zajednica zeli povratak i to dvosmjeran, i u Vares i u Kakanj, u cijelu BiH i ljudi zele da se vrate, ali u ovom slucaju HDZ to ne zeli, to je nacionalni koncept koji njima odgovara i oni znaju zbog cega i kako ne zele da se ljudi vracaju, u tom je cijeli problem.
Mozete li ove dogadjaje dovesti u vezu sa dogadjanjem u Derventi, Travniku ili nekom drugim dogadjajima u BiH?
Derventu su ljudi napravili da bi se Drvar desio. To je sinhronizovano, to su radili isti ljudi po istom scenariju. . Ko stoji iza toga?
HDZ, SDS, SDA, slobodno napisite. Ista rezija, ista stvar... Kljuc, Sanica Gornja - ljudi zele da se vrate, a vec pri obilasku kuca kamenuju im se autobusi. To je isti koncept, ista rezija , to je predizborna kampanja nacionalnih stranaka.
Kako ce se nastaviti proces povratka poslije ovih dogadjaja? Ima li kakvih garancija medjunarodne zajednice?
Mislim da svima mora biti jasno - Drvarcani su izasli, svi znaju kako i da ih niko nije pomogao. Dan danas placaju kirije i u RS u i Jugoslaviji i nemaju alternative - moraju se vratiti. Pomoc medjunarodne zajednice nam je neophodna i pomoc bi trebala da bude pomoc, a ne odmoc, i od vlasti BiH, Federacije i RS. Da je situacija u cijeloj BiH kao sto je sada u RS, dolaskom Milorada Dodika na vlast, zracak nade za sve izbjeglice bio bi daleko veci. Medjutim, medjunarodna zajednica mora naci formu kako da spasi Daytonski mirovni sporazum koji ce na Drvaru pasti ili proci. Ne postavlja se ovdje pitanje da li Daytonski sporazum treba korigovati, nego bez njegove provedbe nema mira. Ja i sada apelujem i trazim od odgovornih ljudi i u BiH i u SR Jugoslaviji i Hrvatskoj, da ispostuju Daytonski mirovni sporazum, a ako nesto treba da se uradi, onda neka medjunarodna zajednica pozove sve potpisnike Daytonskog sporazuma, pa neka se ponovo dogovaraju. Do tada, mi ga podrzavamo i trazimo od vlasti u cijelom regionu da se ljudi vrate.
Hoce li ova godina uspjeti biti godina povratka, kako je to zamisljeno?
Nije problem u izbjeglicama nego u licemjernim bh. politicarima - ako su se nesto obavezali i u obje deklaracije to potpisali onda bi tako i trebalo biti - povratak izbjeglica se mora desiti. Mnogo uslova je ostvareno za povratak i medjunarodna zajednica mora potegnuti za nekim sredstvima koja bi se pokazala kao lijek. Uostalom, mi trazimo od medjunarodne zajednice i svih svjetskih sila da stanu iza Daytonskog sporazuma, a na Visokog predstavnika UN u BiH apelujemo da upotrijebi sav svoj autoritet kako bi se spasio Daytonski sporazum i mir. Uostalom, idu septembarski izbori pa neka prave rezove, neka nekim strankama zabrane da idu na izbore.
Koliko izbori zaista mogu promjeniti nesto?
Formula je vrlo jednostavna, ako OSCE ima cetiri uslova, odnosno zahtjev za iznosenje platformi po cetiri vazna pitanja za BiH, onda na osnovu toga moze jasno i precizno kazati ko moze ucestvovati na izborima. U svijetu je poznato da se odredjene partije diskvalifikuju ako njihovi programi vode u destrukciju. Kako trenutno stvari stoje, mozda bi trebalo razmisliti da se aktuelna vladajuca garnitura smijeni i prije izbora.
Vracate li se Vi u Drvar na svoj posao?
Cim se sasvim oporavim.
Vodite li Drvarcane sa sobom?
Odstupanja od Drvara nece biti, gradjani Drvara nece dozvoliti da se odustane, ali i medjunarodna zajednica mora povesti racuna da se ovo ne ponovi.
Rubina CENGIC (AIM, SARAJEVO)